1817



Események

Határozott dátumú események 
 január 19. – Argentínából egy több mint 5000 fős hadsereg elindul, hogy az Andokon átkelve felszabadítsa Chilét és Perut.
 február 12. – Az argentin és chilei csapatok a chacabucoi csatában legyőzik a spanyolokat.
 március 3. – Az Amerikai Egyesült Államok Kongresszusa megszavazza a Mississippi Terület kettéosztását, létrehozva így az Alabama Területet.
 március 4. – A Helytartótanács elrendeli, hogy a vármegyék a háziadó beszédesésere évente készítsenek költségvetést, és az adókat csak ennek engedélyezése után szedjék be.
 március 4. – James Madisont James Monroe követi az Egyesült Államok elnöki székében.
 április 15. – Az egyesült államokban Hartfordban (Connecticut) megnyílik az első iskola süketeknek.
 május 19. – I. Ferenc osztrák császár és magyar király Joseph Sedlnitzky grófot kinevezi rendőrminiszternek.
 június 25. –  Koppenhágában a rendőrség fojt el egy nagy börtönlázadást.
 augusztus 23. –  Görögországban 65 halálos áldozatot szed egy földrengés.
 október 27. – I. Radama imerinai királyt Nagy-Britannia elismeri egész Madagaszkár királyának, ami a Madagaszkári Királyság megalapítását jelenti.
 október 31. –  Ninkó japán császár trónra lép.
 november 6. –  A szerb nemzetgyűlés Miloš Obrenovićot fejedelemmé nyilvánítja.
 november 22. –  Frédéric Cailliaud ókori római smaragdbányákat fedez fel Egyiptomban.
 december 10. –  A korábbi Mississippi Területből kivált Mississippi a USA 20. tagállama lesz..
 december 23. –  I. Ferenc magyar király elrendeli, hogy a vármegyékben a táblabírák a királyi rendeleteket a megyegyűlés jóváhagyása nélkül is hajtsák végre.

Határozatlan dátumú események 
 Miután az osztrák császári hadseregben 1812-től kötelezővé tették az úszás oktatását, a helyőrségi parancsnokság a budai vár alatti Duna parton felállíttatja az első magyarországi uszodát.

Az év témái

1817 a tudományban 
 Joseph von Fraunhofer közzéteszi a Nap színképének első tudományos igényű osztályzását (A-K vagy Fraunhofer-vonalak).
 Megindul a  Tudományos Gyűjtemény, sok éven át a magyar célú tudományosság legfőbb orgánuma.

1817 az irodalomban

Születések 
 január 7. – Daniss Zsigmond katolikus pap, költő (†1863)
 január 29. – William Ferrel amerikai meteorológus, az elméleti meteorológia egyik megalapozója († 1891)
 február 19. – Kossuth Zsuzsanna, az 1848–49-es szabadságharcban a tábori kórházak főápolónője, Kossuth Lajos húga († 1854)
 március 2. – Arany János, a 19. század egyik legnagyobb magyar költője († 1882)
 április 4. – Schneider Antal orvos, honvéd ezredes († 1897)
 április 8. – Laborfalvi Róza a magyar színjátszás egyik úttörője († 1886)
 május 5. – Gaston de Raousset-Boulbon francia kalandor, a Sonorai Francia Állam alapítója († 1854)
 május 17. – Rudolf Hermann Lotze német filozófus († 1881)
 május 17. – Irinyi János, a gyufa feltalálója († 1895)
 május 18. – Marcelina Czartoryska lengyel hercegnő, zongoraművész, Chopin tanítványa († 1894)
 június 3. – Murmann Sámuel, az 1848–49-es forradalom és szabadságharc soproni mártírja, a líceumi zászlóalj parancsnoka († 1849)
 július 17. – Ivan Konsztantyinovics Ajvazovszkij örmény származású orosz festő († 1900)
 augusztus 3. – Jubál Károly, az 1848–49-es forradalom és szabadságharcot követő függetlenségi szervezkedések egyik vezetője és vértanúja († 1853)
 augusztus 3. – Habsburg–Tescheni Albert főherceg osztrák főherceg, Teschen második hercege, tábornagy, főhadparancsnok, nagybirtokos, nagyiparos († 1895)
 szeptember 14. – István nádor († 1867)
 szeptember 21. – Gál Sándor honvéd tábornok († 1866)
 szeptember 28. – Tompa Mihály költő († 1868)
 október 24. – Lázár Vilmos honvéd ezredes, aradi vértanú († 1849)
 november 12. – Baháalláh, a bahái hit alapítója. († 1892)
 november 30. – Theodor Mommsen Irodalmi Nobel-díjas német író, politikus († 1903)
 december 2. – Georg Daniel Teutsch erdélyi szász történész, evangélikus püspök († 1893)
 december 2. – Bangya János honvédalezredes († 1868)
 december 11. – Fekete János megyei tiszteletbeli főjegyző, levéltáros, költő († 1877)

Halálozások 
 március 11. – Aranka György, magyar író (* 1737)
 március 15. – Abaffy Ferenc, Árva vármegye alispánja és országgyűlési követe, a magyar jakobinus mozgalom tagja (* 1732?)
 április 4. – André Masséna, Rivoli és Esseling hercege, francia marsall, a francia forradalmi és napóleoni háborúk kiemelkedő hadvezére (* 1758)
 április 12. – Charles Messier, francia csillagász (* 1730)
 július 18. – Jane Austen, angol írónő (* 1775)
 október 14. – F. F. Usakov, orosz tengernagy (*1744)
 október 15. – Tadeusz Kościuszko, lengyel szabadságharcos (* 1746)
 november 30. – Bruna Xaver Ferenc, magyar jezsuita rendi egyetemi tanár (* 1745)
 december 7. – William Bligh angol tengerésztiszt, a Bounty kapitánya (* 1754)
 december 13. – Kitaibel Pál, orvos, kémikus (* 1757)

Jegyzetek 

 
19. század